Die Wes-Kaapse onderwysdepartement sê sowat 8 100 plekke in skole in dié provinsie word tans geblokkeer deur ouers wat nog nie bevestig het waar hulle hul kinders volgende jaar wil inskryf nie.
“Ons moedig ouers aan om dan te verseker dat hulle elke skool inlig oor of hulle die inskrywing aanvaar of van die hand wys,” sê Schäfer.
Sy waarsku as ouers nie die skool in kennis stel oor of hulle die plek vir hul kinders aanvaar nie, is al uitweg vir die hoof om die plekke aan ander leerders op die waglys te gee.